CELEX: 22011D0093
Language: ro
Date: 2011-07-20 00:00:00
Title: Decizia nr. 93/2011 a Comitetului mixt al SEE din 20 iulie 2011 de modificare a anexei XX (Mediul) la Acordul privind SEE

6.10.2011   
            
            
               RO
            
            
               Jurnalul Oficial al Uniunii Europene
            
            
               L 262/65
            
         DECIZIA NR. 93/2011 A COMITETULUI MIXT AL SEE
   din 20 iulie 2011
   de modificare a anexei XX (Mediul) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 87/2011 a Comitetului mixt al SEE din 1 iulie 2011 (1).
            
         
               (2)
            
            
               Decizia 2011/389/UE a Comisiei din 30 iunie 2011 privind cantitatea de cote valabile pentru întreaga UE menționată la articolul 3e alineatul (3) literele (a)-(d) din Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității (2) trebuie încorporată în acord.
            
         
               (3)
            
            
               În conformitate cu anexa XX la acord, la punctul 21al (Directiva 2003/87/CE a Parlamentului European și a Consiliului), adaptarea (be) primul paragraf, Autoritatea AELS de Supraveghere a comunicat cifrele pentru numărul total de cote, numărul de cote care urmează să fie scoase la licitație, numărul de cote din rezerva specială și numărul de cote gratuite în ceea ce privește zborurile în interiorul și între teritoriile statelor AELS și zborurile între statele AELS și țările terțe. Aceste cifre au fost stabilite aritmetic din datele privind la emisiile istorice din sectorul aviației stabilite prin Decizia nr. 87/2011 a Comitetului mixt al SEE din 1 iulie 2011 prin aplicarea acelorași procentaje care au fost folosite pentru a calcula cifrele de la nivelul întregii Uniuni pentru numărul total de cote, numărul de cote care urmează să fie scoase la licitație la nivelul Uniunii, numărului de cote din rezerva specială la nivelul Uniunii și numărul de cote gratuite la nivelul Uniunii.
            
         
               (4)
            
            
               În conformitate cu același text de adaptare, Comitetul mixt al SEE decide cu privire la cifrele pentru numărul total de cote la nivelul SEE, numărul de cote care urmează să fie scoase la licitație, numărul de cote din rezerva specială și numărul de cote gratuite, adăugând cifrele relevante privind zborurile în interiorul și între teritoriile statelor AELS și privind zborurile între statele AELS și țările terțe la cifrele relevante la nivelul Uniunii prevăzute la articolele 1-4 din Decizia 2011/389/UE a Comisiei,
            
         ADOPTĂ PREZENTA DECIZIE:
   Articolul 1
   În anexa XX la acord, după punctul 21apb (Decizia 2011/149/UE a Comisiei) se inserează următorul punct:
   
               „21apc.
            
            
               
                  32011 D 0389: Decizia 2011/389/UE a Comisiei din 30 iunie 2011 privind cantitatea de cote valabile pentru întreaga UE menționată la articolul 3e alineatul (3) literele (a)-(d) din Directiva 2003/87/CE a Parlamentului European și a Consiliului de stabilire a unui sistem de comercializare a cotelor de emisie de gaze cu efect de seră în cadrul Comunității (JO L 173, 1.7.2011, p. 13).
               În sensul prezentului acord, dispozițiile deciziei se citesc cu următoarele adaptări:
               
                           (a)
                        
                        
                           La articolul 1 alineatul (1) se adaugă următoarele paragrafe:
                           «Numărul total de cote menționate la articolul 3c alineatul (1) din Directiva 2003/87/CE corespunzătoare perioadei 1 ianuarie 2012-31 decembrie 2012 în ceea ce privește zborurile în interiorul și între teritoriile statelor AELS și zborurile între statele AELS și țările terțe este 1 885 617.
                           Numărul total de cote la nivelul SEE menționate la articolul 3c alineatul (1) din Directiva 2003/87/CE corespunzătoare perioadei 1 ianuarie 2012-31 decembrie 2012 este 214 777 670.»
                        
                     
                           (b)
                        
                        
                           La articolul 1 alineatul (2) se adaugă următoarele paragrafe:
                           «Numărul total de cote menționate la articolul 3c alineatul (2) din Directiva 2003/87/CE corespunzătoare fiecărui an al perioadei care începe de la 1 ianuarie 2013 în ceea ce privește zborurile în interiorul și între teritoriile statelor AELS și zborurile între statele AELS și țările terțe este 1 846 738.
                           Numărul total de cote la nivel SEE menționate la articolul 3c alineatul (2) din Directiva 2003/87/CE corespunzătoare fiecărui an al perioadei care începe de la 1 ianuarie 2013 este 210 349 264.»
                        
                     
                           (c)
                        
                        
                           La articolul 2 alineatul (1) se adaugă următoarele paragrafe:
                           «Numărul total de cote menționate la articolul 3d alineatul (1) din Directiva 2003/87/CE corespunzătoare perioadei 1 ianuarie 2012-31 decembrie 2012 în ceea ce privește zborurile în interiorul și între teritoriile statelor AELS și zborurile între statele AELS și țările terțe este 282 843.
                           Numărul total de cote la nivelul SEE menționate la articolul 3d alineatul (1) din Directiva 2003/87/CE corespunzătoare perioadei 1 ianuarie 2012-31 decembrie 2012 este 32 216 651.»
                        
                     
                           (d)
                        
                        
                           La articolul 2 alineatul (2) se adaugă următoarele paragrafe:
                           «Numărul total de cote menționate la articolul 3d alineatul (2) din Directiva 2003/87/CE corespunzătoare fiecărui an al perioadei care începe de la 1 ianuarie 2013 în ceea ce privește zborurile în interiorul și între teritoriile statelor AELS și zborurile între statele AELS și țările terțe este 277 011.
                           Numărul total de cote la nivelul SEE menționate la articolul 3d alineatul (2) din Directiva 2003/87/CE corespunzătoare fiecărui an al perioadei care începe de la 1 ianuarie 2013 este 31 552 390.»
                        
                     
                           (e)
                        
                        
                           La articolul 3 se adaugă următoarele paragrafe:
                           «Numărul total de cote menționate la articolul 3f alineatul (1) din Directiva 2003/87/CE pentru rezerva specială în ceea ce privește zborurile în interiorul și între teritoriile statelor AELS și zborurile între statele AELS și țările terțe este 443 216.
                           La nivelul SEE, numărul total de cote prevăzute la articolul 3f alineatul (1) din Directiva 2003/87/CE pentru rezerva specială este 50 483 824.»
                        
                     
                           (f)
                        
                        
                           La articolul 4 alineatul (1) se adaugă următoarele paragrafe:
                           «Numărul total de cote menționate la articolul 3e alineatul (3) litera (d) din Directiva 2003/87/CE corespunzătoare perioadei 1 ianuarie 2012-31 decembrie 2012 în ceea ce privește zborurile în interiorul și între teritoriile statelor AELS și zborurile între statele AELS și țările terțe este 1 602 774.
                           Numărul total de cote la nivelul SEE menționate la articolul 3e alineatul (3) litera (d) din Directiva 2003/87/CE corespunzătoare perioadei 1 ianuarie 2012-31 decembrie 2012 este 182 561 019.»
                        
                     
                           (g)
                        
                        
                           La articolul 4 alineatul (2) se adaugă următoarele paragrafe:
                           «Numărul total de cote menționate la articolul 3e alineatul (3) litera (d) din Directiva 2003/87/CE corespunzătoare fiecărui an al perioadei care începe de la 1 ianuarie 2013 în ceea ce privește zborurile în interiorul și între teritoriile statelor AELS și zborurile între statele AELS și țările terțe este 1 514 325.
                           Numărul total de cote la nivelul SEE menționate la articolul 3e alineatul (3) litera (d) din Directiva 2003/87/CE corespunzătoare fiecărui an al perioadei care începe de la 1 ianuarie 2013 este 172 486 396.» ”
                        
                     
         Articolul 2
   Textele Deciziei 2011/389/UE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 21 iulie 2011, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 20 iulie 2011.
      
         
            Pentru Comitetul mixt al SEE
         
         
            Președintele
         
         Kurt JÄGER
      
   
   
      (1)  A se vedea pagina 59 din prezentul Jurnal Oficial.
   
      (2)  JO L 173, 1.7.2011, p. 13.
   
      (3)  Nu au fost semnalate obligații constituționale.